སོགས་འཇིགས་དང་སྡུག་བསྔལ་རྐྱེན། །སྣོད་བཅུད་རྒུད་ཉམས་བར་ཆད་མི་མཐུན་ཕྱོགས། །མ་ལུས་མྱུར་དུ་ཞི་བར་མཛད་དུ་གསོལ། ། དེ་ལྟར་འདོད་དོན་གསོལ་ཞིང་དམིགས་པའི་གནད།  དཀྱིལ་འཁོར་ལྷ་ཚོགས་རྣམས་ཀྱི་ཐུགས་ཀ་ནས། །ཡེ་ཤེས་འོད་ཟེར་དཀར་པོ་ཟླ་ཞུན་ལྟར། །འཕྲོས་ནས་བདག་དང་བསྲུང་བྱར་ཕོག་པ་ཡིས། །ཉམས་ཆགས་འགལ་རྐྱེན་བྱང་ཞིང་དག་པར་དམིགས། ། གཤེགས་སྐྱེམས་གོང་གི་བྱོན་ཟན་ལྟར་ཕུལ་ལ། སོ་རྩི།  ཨོཾ་བཛྲ་ཏམྦུ་ལ་ཡེ་སྭཱ་ཧཱ། གོས་ཟུང་།  ཨོཾ་བཛྲ་ཝསྟྲ་ཡེ་སྭཱ་ཧཱ། ཉེར་སྤྱོད་སྨན་གཏོར་རཀྟ་འབུལ་བྱ་སྟེ།  ཨོཾ་གུ་རུ་དེ་ཝ་དྷཱ་ཀི་ནཱི་ས་པ་རི་ཝཱ་ར་བཛྲ་ཨརྒྷཾ་པྲ་ཏཱིཙྪ་ཡེ་སྭཱ་ཧཱ། པཱ་དྱཾ་ནས་བཟུང་ཤབྡ་འི་བར་དུ་འགྲེ།  མ་ཧཱ་པཉྩ་ཨ་མྲྀ་ཏ་ཁ་རཾ་ཁཱ་ཧི། མ་ཧཱ་རཀྟ་ཁ་རཾ་ཁཱ་ཧི། མ་ཧཱ་བ་ལིཾ་ཏ་ཁ་རཾ་ཁཱ་ཧི། དེ་ལྟར་མཆོད་ནས་བསྟོད་པ་བྱ་བ་ནི།  ཧཱུྃ་ཧྲཱིཿ མ་བཅོས་སྤྲོས་བྲལ་སོགས།  བསྟོད་པར་འོས་པ་སོགས། ནོངས་བཤགས་བཟོད་གསོལ་ཡིག་བརྒྱ་ལན་གསུམ་བརྗོད། སྲེག་རྐྱང་སྐབས་སུ་ཨོཾ་ཨཱཿཧཱུྃ་མུཿས་གཤེགས། སྒྲུབ་མཆོད་འབྲེལ་ཚེ་ཚོམ་བུ་བཏེགས་བྱས་ལ།  དཀྱིལ་འཁོར་ལྷ་ཚོགས་སྒྲུབ་པའི་དཀྱིལ་འཁོར་ལ། །གཤེགས་ནས་གཉིས་མེད་ངོ་བོར་བཞུགས་སུ་གསོལ། ། སླར་ཡང་མེ་ཐབ་ཨགྣེའི་སྔགས་ཀྱིས་གསོ།  ཨོཾ་ཨགྣ་ཡེ་བཛྲ་ས་མཱ་ཛཿ ཛཿཧཱུྃ་བཾ་ཧོཿས་མེ་ལྷ་སྤྱན་དྲངས་བསྟིམ། གཤེགས་སྐྱེམས་སྔ་མའི་བྱོན་ཟན་ལྟར་འབུལ་ཞིང་། རྫས་ལྷག་སྔགས་དང་སྤེལ་ཚིག་ལན་རེས་ཕུལ། རྫོགས་མཐར་འདོད་གསོལ་བྱ་ཞིང་གཏོར་མ་ནི།  ཨོཾ་ཨ་ཀཱ་རོ་སོགས། སྔགས་རྒྱས་འབུལ་ཞིང་ཕྲིན་ལས་བཅོལ་བ་ནི།  ཧོ། དྲང་སྲོང་མེ་ལྷ་འཁོར་དང་བཅས་རྣམས་ཀྱིས། །ཟག་མེད་བདུད་རྩིའི་གཏོར་མ་འདི་བཞེས་ལ། །ལྷ་སྔགས་ཏིང་འཛིན་མ་གསལ་དམ་ཚིག་ཉམས། །ཉོན་མོངས་དབང་གྱུར་སྔོན་འཕྲལ་ལས་རྐྱེན་དང་། །འཇིགས་དང་སྡུག་བསྔལ་སྣོད་བཅུད་རྒུད་པའི་རིགས། །མི་མཐུན་ཕྱོགས་ཀུན་ཞི་བར་མཛད་དུ་གསོལ། ། ཉེར་སྤྱོད་སྔགས་ཀྱིས་མཆོད་ལ་བསྟོད་པ་ནི།  ཧཱུྃ། ཚངས་པ་འཇིག་རྟེན་མགོན་གྱི་སྲས། །མེ་ལྷའི་རྒྱལ་པོ་དྲང་སྲོང་མཆོག །མཐུ་སྟོབས་རྫུ་འཕྲུལ་བསམ་མི་ཁྱབ། །འཁོར་དང་བཅས་ལ་ཕྱག་འཚལ་བསྟོད། །མ་འབྱོར་ལྷག་ཆད་ཉམས་ཆགས་སོགས། །སྲེག་བླུགས་དམ་ཚིག་ལས་འདས་ཤིང་། །ནོངས་པར་གྱུར་ཀུན་མཐོལ་བཤགས་ན། །བཟོད་བཞེས་ཚངས་པ་སྩལ་དུ་གསོལ། ། ཡིག་བརྒྱ་བརྗོད་ལ་སོ་རྩི་དང་། གོས་ཟུང་དཀྱིལ་འཁོར་སྐབས་ལྟར་འབུལ།  བདག་གི་དོན་དང་གཞན་གྱི་དོན། །སྒྲུབ་བྱེད་སྲེག་བྱ་ཟ་བ་གཤེགས། །ཇི་བཞིན་དུས་སུ་ཚུར་བྱོན་ལ། །བདག་གི་དངོས་གྲུབ་ཐམས་ཅད་སྒྲུབས།། བཛྲ་མཱུཿ ཡེ་ཤེས་མེ་ལྷ་རང་བཞིན་གནས་སུ་གཤེགས། །དམ་ཚིག་མེ་ལྷ་རང་གི་ལྟེ་བར་བསྟིམ། ། མེ་དེ་རང་ཞིར་བཏང་ངམ་ཨ་ཀཱ་རོའི། སྔགས་བཅས་འོ་མའི་ཆབ་ཀྱིས་གཞིལ་བར་བྱ། ཐལ་བ་རྒྱ་མཚོར་འབབ་པའི་ཆུ་བོར་བསྐྱལ། དགེ་བསྔོ་ཤིས་པ་བརྗོད་ལ་དགེ་ལེགས་སྤེལ། ༈ རྒྱས་པའི་སྦྱིན་སྲེག་ཤར་འགྲོས་སུ་བཀོད་པ། གཙོ་བོའི་སྔགས་ཀྱི་མཐར།  ཕཊ྄་ཛཿ ཞེས་པས་གཙོ་བོའི་ཐུགས་ཀ་ནས། །གཉིས་པའི་རྣམ་པས་ལས་ལ་འཇུག་པར་མོས། རྡོར་དྲིལ་ལས་སྔགས་ཀྱིས་བསང་སྟོང་པར་སྦྱངས།  ཧཱུྃ་ལས་བྱུང་བའི་རྡོ་རྗེ་ཐབས་ཀྱི་བདག། ཨོཾ་མ་ཧཱ་བཛྲ་ཧཱུྃ། ཨཱཿལས་དྲིལ་བུ་ཤེས་རབ་ཆོས་སྒྲ་སྒྲོགས། ཨོཾ་དྷརྨ་གྷཎྜེ་ཨཱཿ གཉིས་ཀ་དོན་དམ་བྱང་ཆུབ་སེམས་ཀྱི་ངང་། ཨོཾ་སརྦ་ཏ་ཐཱ་ག་ཏ་མ་ཧཱ་ཨ་ནུ་རཱ་ག་ཎ་བཛྲ་སྭ་བྷཱ་ཝ་ཨཱཏྨ་ཀོ྅ཧཾ། རྡོ་རྗེ་གསོར་ཞིང་དྲིལ་འཁྲོལ་འཁྱུད་རྒྱས་མཚོན། །དགང་དང་བླུགས་གཟར་ལས་སྔགས་ཀྱིས་བསང་སྦྱངས།  སྟོང་པའི་ངང་ལས་ཧཱུྃ་ཡིག་ལས་བྱུང་བའི། །མཚན་ཉིད་རབ་རྫོགས་ཤེས་རབ་དགང་གཟར་དང་། །ཐབས་ཀྱི་ངོ་བོ་བླུགས་གཟར་ཟུང་འཇུག་པས། །བདེ་ཆེན་འདུ་འབྲལ་མེད་པའི་རང་བཞིན་གྱུར། ། ཕྱི་ནང་མཆོད་རྫས་ལས་ཀྱི་གཞུང་ལྟར་བརླབ། སྲེག་རྫས་རྣམས་ལ་རྡོ་རྗེའི་ཕྱག་རྒྱས་རེག ཨོཾ་སྭ་ཧཱ། ཡམ་ཤིང་ལ།  ཨོཾ་ཨ་སྭཱ་ཧཱ། ཞུན་མར་ལ།  ཨོཾ་ཤྲཱིཾ་སྭཱ་ཧཱ། འབྲུ་རྣམས་ལ།  ཨོཾ་ཛེཾ་སྭཱ་ཧཱ། རྫས་གཞན་རྣམས་ལ།  ཨོཾ་ཀུ་རུ་ཀུ་རུ་སྭཱ་ཧཱ། རྫས་རྣམས་མ་དག་ཉེས་སྦྱངས་སྟོང་པའི་ངང་། །བྷྲཱུྃ་ཡིག་ཡོངས་གྱུར་ལས་མཐུན་སྣོད་རྣམས་སུ། །ཨོཾ་ཨཱཿཧཱུྃ་ལས་ཟག་མེད་མཆོད་པའི་རྫས། །རྒྱས་པའི་ལས་ཀུན་སྒྲུབ་པའི་ནུས་ལྡན་གྱུར།། ཨོཾ་ཨཱཿཧཱུྃ། རྒྱལ་པོའི་ཐབ་ལས་བྱུང་བའི་མེ་སྦར་ལ།  ཧཱུྃ། སྐྱེ་མེད་ཆོས་དབྱིངས་རྣམ་པར་དག་པའི་ངང་། །འགག་མེད་རང་རྩལ་རོལ་པ་ལས་བྱུང་བའི། །སྒྱུ་འཕྲུལ་ཡེ་ཤེས་ཆེན་པོའི་མེ་སྦར་བས། །རྒྱས་པའི་ཕྲིན་ལས་མ་ལུས་མྱུར་འགྲུབ་ཤོག། ཛྙཱ་ན་ཛྭ་ལ་རཾ། རླུང་གཡབ་ཀྱིས་བསྐུལ་ཧཱུྃ་ཧཱུྃ་ཧཱུྃ་ཞེས་བརྗོད། དེ་ནས་ཀུ་ཤའི་ཆུན་པོ་བསང་སྦྱང་ལ།  ཨོཾ། ཀུ་ཤ་འདི་ནི་གཙང་ཞིང་དགེ །ས་ལས་སྐྱེས་པ་འདབ་མའི་སྙིང་། །དཀོན་མཆོག་གསུམ་པོ་མཉེས་བྱེད་ཅིང་། །ཚངས་པ་ལྷ་རྣམས་དག་བྱེད་ཡིན། །བདག་གི་བགེགས་རྣམས་ཐམས་ཅད་ནི། །ཞི་དང་བཀྲ་ཤིས་མཛད་དུ་གསོལ།། སྭཱ་ཧཱ། ལན་ལྔ་བརྗོད་པས་ཐབ་ཏུ་བཀྲམ། དེ་ནས་མེ་ཐབ་སྔགས་ཀྱིས་བསང་སྦྱང་ལ།  མེ་ཐབ་མི་དམིགས་སྟོང་པའི་ངང་ཉིད་ལས། །ཏྲཱྃ་ལས་ཐབ་ཁུང་གསེར་མདོག་གྲུ་བཞི་ལྷམ། །ཚད་དང་མཚན་ཉིད་ཡོངས་སུ་རྫོགས་པའི་དབུས། །ཟུར་བརྒྱད་ལྟེ་བར་ནོར་བུ་ཏྲཱཾ་མཚན་སེར། །ཡོངས་གྱུར་དྲང་སྲོང་མེ་ལྷ་གསེར་མདོག་བརྗིད། །ཤ་རྒྱས་སྒེག་ཉམས་དར་དང་རཏྣས་བརྒྱན། །ཕྱག་གཉིས་རིན་པོ་ཆེ་དང་མེ་ཐབ་འཛིན། །ར་སྐྱེས་སྟེང་དུ་ཕྱེད་སྐྱིལ་རོལ་པས་བཞུགས། །གནས་གསུམ་འབྲུ་གསུམ་མཚན་པའི་འོད་ཟེར་དང་། །བདག་གི་ཐུགས་འོད་ལྕགས་ཀྱུས་ཤར་ལྷོ་ནས། །མེ་ལྷ་འཁོར་བཅས་སྤྱན་དྲངས་ས་མཱ་ཛཿ དམ་ཚིག་ཕྱག་རྒྱས་གཡབ་ཅིང་སྤྱན་འདྲེན་པ།  ཧཱུྃ། དད་པ་དང་ནི་དམ་ཚིག་གིས། །ཚུར་གཤེགས་ཚུར་གཤེགས་འབྱུང་པོ་ཆེ། །མེ་ལྷའི་རྒྱལ་པོ་དྲང་སྲོང་མཆོག །སྲེག་བླུགས་མཆོད་པ་བཞེས་སླད་དུ། །འདི་ཉིད་དུ་ནི་གཤེགས་སུ་གསོལ། །ཨོཾ་ཨགྣ་ཡེ་ཨེ་ཧྱ་ཧི། ཕྱི་འབྲང་བགེགས་རྣམས་ཧཱུྃ་བཞིའི་སྔགས་ཀྱིས་བསྐྲད།  ཛཿཧཱུྃ་བཾ་ཧོཿ པདྨ་ཀ་མ་ལཱ་ཡེ་སྟྭཾ། ན་མོ་ན་མ་མི། དབྱེར་མེད་བསྟིམ་ཞིང་གདན་འབུལ་ཕྱག་ཀྱང་འཚལ།  ཨོཾ་ཨགྣེ་དཱེ་ཝ་ས་པ་རི་ཝཱ་ར་ཨརྒྷཾ་པྲ་ཏཱིཙྪ་ཡེ་སྭཱ་ཧཱ། པཱ་དྱཾ་ནས་ཤབྡའི་བར་གྱིས་མཆོད་ཅིང་བྱོན་སྐྱེམས་ནི།  མེ་ལྷའི་ལྗགས་ལ་ཧཱུྃ་དང་གཟར་བུའི་ཁར། །རྃ་གྱིས་མཚན་པས་སྲེག་བླུགས་བདུད་རྩིའི་རྒྱུན། །ཕུལ་བས་མཉེས་ཤིང་ཕྲིན་ལས་སྒྲུབ་པར་བསམ།  ཨོཾ་ཨགྣ་ཡེ་སྭཱ་ཧཱ། བདུན་གྱིས་དགང་ལ་སྤེལ་བའི་སྔགས་འདིས་འབུལ།  ཨོཾ་ཨགྣ་ཡེ་ཨ་དཱེ་བྱ་ཨ་དཱེ་བྱ་མ་ཧཱ་ཤྲཱི་ཧ་བྱ་ཀ་བྱ་བ་ཧྣ་ཡེ་སྭཱ་ཧཱ། ལན་གསུམ་ཕུལ་མཐར་འདོད་པའི་དོན་གསོལ་བ།  ཧོཿ དྲང་སྲོང་མེ་ལྷ་འཁོར་དང་བཅས་པ་རྣམས། །སྲེག་བླུགས་བདུད་རྩིའི་མཆོད་པ་འདི་བཞེས་ལ། །བསྙེན་སྒྲུབ་ལས་སྦྱོར་རིག་སྔགས་སྦྱོར་བའི་སྟོབས། །ཚེ་བསོད་དཔལ་འབྱོར་གཟུངས་སྤོབས་སྙན་གྲགས་དང་། །ཉམས་རྟོགས་ཡོན་ཏན་མཁྱེན་ནུས་རྒྱུད་འཛིན་སོགས། །ཕུན་ཚོགས་དངོས་ཀུན་རྒྱས་པར་མཛད་དུ་གསོལ། ། དེ་ནས་རྫས་རྣམས་རིམ་པར་འབུལ་བ་ལ། ཡམ་ཤིང་། ཨོཾ་བོ་དྷི་བྷྲིཀྵ་ཡ་སྭཱ་ཧཱ། མར་ཁུ། ཨོཾ་ཨགྣ་ཡེ་སྭཱ་ཧཱ། ཏིལ། ཨོཾ་སརྦ་པཱ་པཾ་ད་ཧ་ན་བཛྲ་ཡེ་སྭཱ་ཧཱ། ཟས་མཆོག ཨོཾ་སརྦ་སམྤ་དེ་སྭཱ་ཧཱ། འབྲས།  ཨོཾ་བཛྲ་པུཥྚ་ཡ་སྭཱ་ཧཱ། སོ་བ།  ཨོཾ་བཛྲ་བི་ཛཱ་ཡེ་སྭཱ་ཧཱ། ནས།  ཨོཾ་མ་ཧཱ་བེ་གཱ་ཡེ་སྭཱ་ཧཱ། སྲན་མ།  ཨོཾ་མ་ཧཱ་བ་ལཱ་ཡེ་སྭཱ་ཧཱ། གྲོ།  ཨོཾ་བཛྲ་གྷསྨ་རི་ཡེ་སྭཱ་ཧཱ། དཱུརྺ།  ཨོཾ་བཛྲ་ཨཱ་ཡུ་ཥེ་སྭཱ་ཧཱ། ཀུ་ཤ ཨོཾ་ཨ་པྲ་ཏི་ཧ་ཏ་བཛྲ་ཡེ་སྭཱ་ཧཱ། ཤིང་ཐོག ཨོཾ་བཛྲ་ཥི་བཱ་ཡ་སྭཱ་ཧཱ། རྫས་གཞན།  ཨོཾ་ཨཱ་ཧ་ར་ཨཱ་ཧ་ར་སརྦ་བིདྱཱ་དཱ་ར་བཛྲ་པཱུ་ཛི་ཏེ་ཨཱཿཧཱུྃ། སོ་སོར་གྲངས་བསགས་སྤེལ་ཚིག་གོང་ལྟར་སྦྱར། རྫས་རྣམས་ཕུལ་རྗེས་འདོད་པའི་དོན་གསོལ་བ།  ན་མོ། རིག་པའི་རྒྱལ་པོ་དྲང་སྲོང་འཁོར་བཅས་ལ། །སྲེག་བླུགས་བདུད་རྩིའི་མཆོད་པ་ཕུལ་བའི་མཐུས། །གང་བཅོལ་ལས་རྣམས་ཐོགས་མེད་སྒྲུབ་པ་དང་། །སྲེག་རྫས་ལྷ་ཡི་ཞལ་དུ་འབུལ་བྱེད་ཅིང་། །མེ་ཉིད་ཡེ་ཤེས་ངོ་བོར་བྱིན་རླབས་ནས། །བདག་ཅག་རྣམས་ཀྱི་ཚེ་བསོད་དཔལ་འབྱོར་དང་། །དབང་ཐང་སྙན་གྲགས་ཡེ་ཤེས་ཡོན་ཏན་སོགས། །ཕུན་ཚོགས་དཔལ་ཀུན་རྒྱས་པའི་ཕྲིན་ལས་མཛོད། ། སེ་གོལ་དང་བཅས་བཛྲ་མུཿབརྗོད་པས།  ཡེ་ཤེས་མེ་ལྷ་ཐབས་ཀྱི་ཤར་ལྷོར་གཤེགས། དེ་ནས་འཇིག་རྟེན་འདས་པར་མཆོད་པའི་རིམ།  དམ་ཚིག་མེ་ལྷའི་ལྟོ་བ་འབྱམས་ཀླས་དབུས། །སྣ་ཚོགས་པདྨ་འབུམ་བརྡལ་རྒྱ་གྲམ་སྟེང་། །བྷྲཱུྃ་ལས་རིན་ཆེན་ལས་གྲུབ་གཞལ་ཡས་ཁང་། །ཚད་དང་མཚན་ཉིད་ཡོངས་རྫོགས་དག་ཅིང་གསལ། །རིན་ཆེན་རྒྱན་དང་འདོད་ཡོན་མཆོད་སྤྲིན་གཏིབས། །དེ་དབུས་རིན་ཆེན་ཟུར་བརྒྱད་ལྟེ་བ་དང་། །ལྷ་གནས་སོ་སོར་པདྨ་ཉི་ཟླའི་སྟེང་། ། སྲེག་རྐྱང་ལྷ་བསྐྱེད་སྤྱན་འདྲེན་མཆོད་བསྟོད་དང་། སྒྲུབ་མཆོད་འབྲེལ་སྐབས་ཡེ་ཤེས་སྤྱན་འདྲེན་པ།  ཨོཾ་གུ་རུ་དྷེ་ཝ་དྷཱ་ཀི་ནི་ས་པ་རི་ཝཱ་ར་བཛྲ་ས་མ་ཡ་ཛཿ ཧཱུྃ་ཧྲཱིཿ སྔོན་གྱི་བསྐལ་པའི་སོགས།  སྤྱན་འདྲེན་སྔགས་བཅས་ཚོམ་བུ་གདན་དྲངས་ལ། གཙོ་བོའི་སྔགས་དང་སྤྱི་དྲིལ་ཛབ྄་ཀྱི་མཐར།  ཛཿཧཱུྃ་བཾ་ཧོཿ ས་མ་ཡ་སྟྭཾ། ཚོམ་བུ་ཐབ་ཏུ་འགོད་ཅིང་བསྐྱེད་པ་ནི།  མ་ཧཱ་གུ་རུ་པདྨ་ཐོད་ཕྲེང་རྩལ། སོགས་ནས།  རང་རང་ཆས་རྫོགས་ཉི་ཟེར་རྡུལ་ལྟར་འཁྲིགས། །ཡེ་ཤེས་ལྔ་རྫོགས་རྡོ་རྗེ་གསུམ་གྱི་དངོས། །ཨོཾ་ཧཱུྃ་ཏྲཱྃ་ཧྲཱིཿཨཱཿ ཨོཾ་ཨཱཿཧཱུྃ། དེ་ནས་ཕྱག་འཚལ་མཆོད་ཅིང་བསྟོད་པའི་རིམ།  ཨ་ཏི་པུ་ཧོཿ པྲ་ཏཱིཙྪ་ཧོཿ ཧཱུྃ་ཧྲཱིཿ མ་བཅོས་རང་བྱུང་སོགས་ནས།  བསམ་ཡས་རབ་འབྱམས་དཀྱིལ་འཁོར་ལྷ་ལ་བསྟོད། དཀྱིལ་འཁོར་ལྷ་ལ་བྱོན་སྐྱེམས་འབུལ་བ་ནི།  དཀྱིལ་འཁོར་ལྷ་རྣམས་ཅུང་ཟད་ཞལ་གདངས་པའི། །ལྗགས་དང་གཟར་བུ་གཉིས་ལ་ཧཱུྃ་ཡིག་མཚན། །དེ་ཡིས་སྲེག་བླུགས་བདུད་རྩིའི་རྒྱུན་གསོལ་བས། །གསང་གསུམ་མཉེས་ནས་བྱིན་རླབས་མཆོག་སྩོལ་དམིགས། ། རྩ་སྔགས་བདུན་གྱིས་དགངས་ཏེ་སྤྱི་དྲིལ་གྱིས། ལན་གསུམ་ཕུལ་ལ་འདོད་དོན་གསོལ་བ་ནི།  ཧཱུྃ། ཡེ་ཤེས་ཀློང་ཡངས་འཁྱིལ་བའི་ཐབ་ཁུང་དུ། །དམ་རྫས་བདུད་རྩིའི་སྲེག་བླུགས་ཕུལ་བ་ཡིས། །ཡེ་ཤེས་ལྷ་ཚོགས་ཐུགས་དམ་བསྐང་བ་དང་། །སྒྲུབ་པའི་འབྲས་བུ་དུས་འདིར་སྩལ་དུ་གསོལ།། དེ་ནས་རྫས་རྣམས་རིམ་བཞིན་འབུལ་བ་ནི། སྙིང་པོའི་མཇུག་ཏུ་རྫས་སྔགས་བཏགས་པ་སྟེ། ཡམ་ཤིང་།  ཨོཾ་བོ་དྷི་བྷྲིཀྵ་ཡ་སྭཱ་ཧཱ། གྲངས་བསགས་མཐའ་རུ་སྔགས་ཀྱི་སྤེལ་ཚིག་ནི།  ཨོཾ་ཨཱཿཧ་ར་སོགས། དེ་ལྟའི་ཚུལ་གྱིས་རྫས་རྣམས་རྫོགས་པའི་མཐར།  ཧཱུྃ་ཧྲཱིཿ རིག་འཛིན་དཀྱིལ་འཁོར་ལྷ་ཚོགས་འཁོར་བཅས་ལ། །སྲེག་བླུགས་བདུད་རྩིའི་མཆོད་པ་ཕུལ་བའི་མཐུས། །བདག་ཅག་དཔོན་སློབ་རྣམས་ཀྱི་བསྙེན་སྒྲུབ་དང་། །ལས་སྦྱོར་རིག་སྔགས་སྦྱོར་བ་འགྲུབ་པའི་སྟོབས། །ཚེ་བསོད་དཔལ་འབྱོར་ཀླུང་རྟ་སྙན་གྲགས་དང་། །དབང་ཐང་གཟི་བརྗིད་གཟུངས་སྤོབས་མཁྱེན་བརྩེ་ནུས། །རིགས་དང་སློབ་རྒྱུད་ཉམས་རྟོགས་ཡོན་ཏན་རྩལ། །བཀྲ་ཤིས་ཕུན་ཚོགས་དཔལ་ཀུན་རྒྱས་པར་མཛོད། ། དེ་ལྟར་འདོད་དོན་གསོལ་ཞིང་དམིགས་པའི་གནད།  དཀྱིལ་འཁོར་ལྷ་ཚོགས་རྣམས་ཀྱི་ཐུགས་ཀ་ནས། །འོད་ཟེར་སེར་པོ་གསེར་ཞུན་འཁྱིལ་བ་ལྟར། །འཕྲོས་ནས་བདག་དང་བསྲུང་བྱར་ཕོག་པ་ཡིས། །ཕུན་ཚོགས་དཔལ་ཡོན་མ་ལུས་རྒྱས་པར་དམིགས། ། གཤེགས་སྐྱེམས་གོང་གི་བྱོན་ཟན་ལྟར་ཕུལ་ལ། སོ་རྩི།  ཨོཾ་བཛྲ་ཏམྦུ་ལ་ཡེ་སྭཱ་ཧཱ། གོས་ཟུང་།  ཨོཾ་བཛྲ་ཝསྟྲ་ཡེ་སྭཱ་ཧཱ། ཉེར་སྤྱོད་སྨན་གཏོར་རཀྟ་འབུལ་བྱ་སྟེ།  ཨོཾ་གུ་རུ་དེ་ཝ་དྷཱ་ཀི་ནཱི་ས་པ་རི་ཝཱ་ར་བཛྲ་ཨརྒྷཾ་པྲ་ཏཱ